**SASTANAK IZVRŠNOG ODBORA SVIH ZAJEDNICA PRAKSE PEMPAL-a,**

**IZRADA STRATEGIJE PEMPALA ZA RAZDOBLJE 2017.‒2022.**

**14.‒15. SRPNJA 2016.**

(posebni sastanci zajednica prakse 13. srpnja)

**POZADINSKE INFORMACIJE I DNEVNI RED**

**Mjesto održavanja: Hotel Bern**

Zeughausgasse 9,

Bern, 3011 Švicarska

**Pozadina**

U skladu s odobrenim sažetkom prijedloga (odnosno konceptne zabilješke) PEMPAL-a,[[1]](#footnote-1) svrha izrade Strategije PEMPAL-a za razdoblje 2017.‒2022. je potvrditi postignuća u okviru postojeće Strategije PEMPAL-a za razdoblje 2012.‒2017. i osigurati strateški smjer za sljedeće petogodišnje razdoblje, a pri tome riješiti i utvrđene rizike održivosti. To će biti druga strategija za PEMPAL koja će proizaći iz provedbe postojeće strategije koja treba završiti krajem lipnja 2017.

U pregledu na sredini razdoblja (MTR) postojeće strategije zabilježen je vrlo dobar napredak prema ostvarenju ciljeva strategije, ali je ukazano i na potrebu razjašnjavanja strateške vizije za dugoročnu budućnost PEMPAL-a i rješavanja financijske održivosti mreže. Stoga je odlučeno da se izradi nacrt Strategije PEMPAL-a za razdoblje 2017.‒2022. do lipnja 2016. i da on bude tema rasprave na sljedećem godišnjem sastanku Izvršnog odbora svih zajednica prakse.

Ovaj sastanak planira se za 14.‒15. srpnja u Bernu, u Švicarskoj, a domaćin će biti jedan od trenutačnih donatora programa, švicarsko Državno tajništvo za ekonomske poslove (SECO). Planirani su i posebni sastanci zajednica prakse (COP-ova) dan prije sastanka, 13. srpnja, zajedno s tematskom prezentacijom o upravljanju javnim financijama (PFM) Sveučilišta u Zürichu za primijenjene znanosti u organizaciji SECO-a. Za taj dan predlaže se i sastanak SECO-a s predstavnicima PEMPAL-a u doba ručka kako bi PEMPAL predstavio svoj rad i kako bi razgovarali o radu PEMPAL-a i pristupu učenju uz pomoć kolega s kolegama iz SECO-a. Planiran je i sastanak Upravnog odbora zadnji dan nakon sastanka Izvršnog odbora svih Zajednica prakse

Kratki prikaz formata skupa izgleda kako slijedi:

|  |  |  |
| --- | --- | --- |
| Dan 1. jutro | Srijeda, 13. srpnja | Tematska prezentacija o PFM-u koju organizira SECO |
| Dan 1. ručak | Srijeda, 13. srpnja | Prezentacija i rasprava s kolegama iz SECO-a o pristupu PEMPAL-a (moraju prisustvovati samo predsjednici zajednica prakse (COP-ova) ili njihovi predstavnici) |
| Dan 1. poslije podne | Srijeda, 13. srpnja | Posebni sastanci zajednica prakse (COP-ova) |
| Dan 2. | Četvrtak 14. srpnja | Sastanak Izvršnog odbora svih zajednica prakse |
| Dan 3. jutro | Petak, 15. srpnja | Sastanak Izvršnog odbora svih zajednica prakse |
| Dan 3. poslije podne | Petak, 15. srpnja | Sastanak Upravnog odbora (moraju prisustvovati samo predsjednici zajednica prakse/zamjenici predsjednika (COP-ova)) |

**Napredak u izradi strategije**

Na sastanku u studenom 2015., Upravni odbor PEMPAL-a osnovao je Radnu skupinu za izradu strategije u sastavu vodstva izvršnih odbora zajednica prakse (COP-ova) i predstavnika donatora kojoj je zadaća bila voditi pripremanje strategije. Podskupine sastale su se u prvoj polovici 2016. kako bi razmotrile a) troškovne mogućnosti mreže i scenarije financiranja i b) strateške ciljeve i okvir rezultata.[[2]](#footnote-2) Izlazni rezultati tih skupina dostavljeni su zajednicama prakse za raspravu prije sastanka u Bernu. Komentare je krajem lipnja dala svaka zajednica prakse na temu nacrta dokumenta o strateškim ciljevima i okviru rezultata koji će biti temelj za nacrt Strategije PEMPAL-a za razdoblje 2017. ‒ 2022. Strategija će se pripremati nakon sastanka u Bernu. Dokument o mogućnostima pokrivanja troškova i scenarijima financiranja podijeljen je svima te se očekuje da će zajednice prakse o njemu raspravljati na svojim konkretnim sastancima zajednica prakse prvog dana, kao priprema za rasprave u manjim skupinama koje se održavaju drugog dana. Nacrt SWOT analize također je pripremljen kao pozadinski dokument za područje rizika u okviru nove Strategije. Taj će dokument biti dostupan svima u sklopu dokumentacije za sastanak te će služiti kao temelj za raspravu okruglog stola trećeg dana.

Pripremljen je i nacrt promotivne knjižice PEMPAL-a kao još jedan mehanizam vanjskih konzultacija za moguće donatore, više državne i političke razine i ključne dionike. U njoj su sadržane priče uspješnice na razini država i tematskog upravljanja javnim financijama koje su pripremljene u proteklih šest mjeseci. Te će priče biti svima dostupne u sklopu dokumentacije za sastanak. U okviru MTR-a preporuča se da se strategijom mora utvrditi proces i metodologija za prikupljanje takvih priča uspješnica na sistematičniji i standardiziraniji način. To je važno ako PEMPAL želi učinkovito pokazati svoju vrijednost i korist kako bi osigurao posvećenost vlada, donatora i članova novoj strategiji. Od sudionika sastanka tražit će se stajališta o tome kako to nastaviti u okviru sljedeće strategije, a Zajednica prakse za unutarnju reviziju (IACOP) podijelit će s ostalima vijesti o svojem radu i napretku u ovom području.

U okviru MTR-a preporuča se i primjena sistematičnijeg pristupa definiranju potreba projekata svih zajednica prakse (COP-ova) prije sljedeće strategije. Mogućnosti koje bi se mogle razmotriti su: definiranje projektne/radne skupine svih zajednica prakse (COP-ova) koja će se osnovati u okviru sljedeće strategije; ili programi razmjene u okviru kojeg će predstavnici zajednica prakse (COP-ova) prisustvovati plenarnim sjednicama drugih zajednica prakse (COP-ova) kako bi predstavili planove svoje Zajednice prakse (COP-a) i nakon toga raspravljali o mogućim sinergijama; ili bi prema potrebi sve zajednice prakse (COP-ovi) mogle sudjelovati na određenim skupovima. Zamolit ćemo izvršne odbore zajednica prakse (COP-ova) da predstave svoje ideje u okviru svojih prezentacija o prioritetima zajednica prakse (COP-ova) za sljedećih pet godina.

**Konzultacije**

Konzultacije s izvršnim odborima zajednica prakse (COP-ova) bit će glavni mehanizam za dovršavanje sljedećeg nacrta Strategije PEMPAL-a za razdoblje 2017.‒2022. Međutim, na ovom sastanku odlučit ćemo i o mehanizmima savjetovanja koji će se koristiti kasnije, primjerice stavljanje nacrta strategije na *web* stranicu kako bi svi članovi mogli dati svoje komentare ili pristup koji će biti više ciljan, a pomoću kojeg će članovi izvršnih odbora zajednica prakse (COP-ova) poslati nacrt strategije onim članovima za koje znaju da će poslati kvalitetne povratne informacije. Izradit ćemo i poseban komunikacijski i marketinški plan nakon sastanka Izvršnog odbora svih Zajednica prakse (COP-ova) u kojemu ćemo definirati sve ključne dionike te modalitet za koji ćemo osigurati Strategiju PEMPAL-a za razdoblje 2017.‒2022. te ostale promotivne materijale.

**Ciljevi sastanka**

**Ciljevi su sastanka**  da Izvršni odbor PEMPAL-a, koji se sastoji od Upravnog odbora i izvršnih odbora zajednica prakse (COP-ova), **razmotri napredak u izradi Strategije PEMPAL-a za razdoblje 2017.‒2022. i donese odluke o sljedećem:**

* **Pristupi utvrđivanju tematskih prioriteta zajednica prakse za sljedećih pet godina**
  + Zajednice prakse (COP-ovi) imat će priliku predstaviti svoje tematske prioritete putem izlaganja planiranih za drugi dan, uključujući ideje za jačanje suradnje između zajednica prakse (COP-ova).
* **Izvedive troškovne mogućnosti i scenariji financiranja za sljedeću strategiju**
  + Drugi dan će se održati posebne rasprave u malim skupinama, kako bi se razmotrile izvedive mogućnosti za PEMPAL i svaku zajednicu prakse (COP). Rezultati će se predstaviti na plenarnoj sjednici treći dan.
* **Kako PEMPAL može unaprijediti svoju metodologiju i pristup za prikupljanje priča uspješnica?**
  + Od svake zajednice prakse (COP-a) očekujemo da razgovara o idejama za jačanje metodologije i pristupa za prikupljanje priča uspješnica za sljedeću strategiju u okviru posebnih sastanaka koji će se održati prvi dan. Treba imenovati predstavnika zajednice prakse (COP-a) koji će ukratko (usmenim putem) predstaviti te rasprave na raspravama planiranim za drugi dan. I donatore ćemo pozvati da (usmenim putem) podijele svoja očekivanja o optimalnom sadržaju, formatu i učestalosti informacija potrebnih za opravdanje financiranja od strane donatora. Pozvat ćemo i Zajednicu prakse za unutarnju reviziju (IACOP) da priredi prezentaciju u PowerPointu od 10‒12 minuta o svojem pristupu.

**DNEVNI RED**

-----------------------------------------------------------------------------------------------------------------

**DAN NULTI**

**Datum: utorak, 12. srpnja**

**-----------------------------------------------------------------------------------------------------------------**

**Dolazak i prijava**

**Sastanak Organizacijskog odbora skupa:** 18.00

**Večera u hotelu:** 19.00

-----------------------------------------------------------------------------------------------------------------

**DAN PRVI POSEBNI SASTANCI ZAJEDNICA PRAKSE (COP-ova) I KONZULTACIJE U OKVIRU PEMPAL-a**

**Datum: srijeda, 13. srpnja**

**09.30 – 10.30 Tematska prezentacija u organizaciji SECO-a** (Sveučilište u

Zürichu za primijenjene znanosti)

**10.30 – 11.30** Pitanja i odgovori

**-----------------------------------------------------------------------------------------------------------------**

11:30 Posjet SECO-u (za sudionike tematskog bloka u SECO-u)

**12.00-12.30** **Prezentacija PEMPAL-a za SECO** za vrijeme neslužbenog sastanka u doba ručka (*lunch* paketi) u uredima SECO-a

**12.30-13.30** Pitanja i odgovori

**13.30** Povratak u hotel (za sudionike tematskog bloka u SECO-u)

**--------------------------------------------------------------------------------------**

**12.45 – 14.00 Ručak** (u hotelu, za one koji nisu sudjelovali na tematskom bloku SECO-a)

**14.00 - 18.00** **Sastanci izvršnih odbora zajednica prakse, uključujući pripreme za sastanak izvršnih odbora svih zajednica prakse** (programi sastanaka dostavljaju se posebno ovisno o očekivanim informacijama koje će dostaviti zajednica prakse kako je gore navedeno)

**18.30- Prijem dobrodošlice** (čeka se potvrda lokacije)

-----------------------------------------------------------------------------------------------------------------

**DAN DRUGI** **IZRADA STRATEGIJE PEMPAL-a ZA RAZDOBLJE 2017.‒2022.**

**Datum: četvrtak, 14. srpnja**

-----------------------------------------------------------------------------------------------------------------

**09:00 – 09:10 Pozdravni govori**SECO kao domaćin – Irene Frei

Voditeljica tima Svjetske banke – Elena Nikulina

**09:10 – 09:30** **Ponovno uzajamno upoznavanje**

**09:30 – 10:00** **Prezentacija na temu** **ključnih izlaznih rezultata** **radnih skupina za izradu strategije –** Elena Nikulina/Deanna Aubrey, Svjetska banka

**10:00 – 10:30 Razmjena rezultata i prioriteta za sljedećih pet godina – prezentacije zajednica prakse (COP-ova)**. Predsjednici/zamjenici predsjednika zajednica prakse (COP-ova).

20-minutne prezentacije s 10 minuta odvojenih za pitanja i odgovore za ostale zajednice prakse (COP-ove) i donatore.

* Zajednica prakse za unutarnju reviziju (IACOP) – 10:00 – 10:30

-----------------------------------------------------------------------------------------------------------------

10:30 – 11:00 Stanka za kavu

-----------------------------------------------------------------------------------------------------------------

**11:00 – 12:00 Razmjena rezultata i prioriteta za sljedećih pet godina – nastavak prezentacija zajednica prakse (COP-ova).**

* Zajednica prakse za riznicu (TCOP) ‒ 11:00 – 11.30
* Zajednica prakse za proračun (BCOP) – 11:30 – 12:00

**12:00 – 12:40 Kako ojačati metodologiju i pristup za prikupljanje priča uspješnica u sljedećoj strategiji?**

Od zajednica prakse (COP-ova) očekuje se da su razgovarale o idejama u okviru posebnih sastanaka zajednica prakse (COP-ova) koji su se održali u srijedu poslije podne. Zajednica prakse za unutarnju reviziju (IACOP) održat će službenu prezentaciju s pregledom svojeg rada na ovom području. Ostala izlaganja mogu biti usmenim putem.

* Donatori – koje vrste informacija bi pomogle opravdati financiranje programa od strane donatora? (3 minute za svakog donatora)
* Pristup Zajednice prakse za unutarnju reviziju (IACOP), naučene lekcije i preporuke (5‒7 minuta)
* Zajednica prakse za riznicu (TCOP) (3‒5 minuta)
* Zajednica prakse za proračun (BCOP) (3‒5 minuta)
* Opća rasprava

-----------------------------------------------------------------------------------------------------------------

**12.40 -12.50** **Zajednička fotografija**

-----------------------------------------------------------------------------------------------------------------

**12:50 –14.00** Ručak *-----------------------------------------------------------------------------------------------------------------*

**14:00 – 15:30 Zajednički rad na utvrđivanju izvedivih troškovnih mogućnosti i scenarija financiranja** (2 sata) – Plenarna će se sjednica raspodijeliti u tri skupine miješanih zajednica prakse (COP-ova) – članovi Zajednice prakse za unutarnju reviziju (IACOP), Zajednice prakse za riznicu (TCOP) i Zajednice prakse za proračun (BCOP) te predstavnici donatora – kako bi razgovarali o mogućnostima financiranja sljedeće strategije. Skupine će dobiti posebna pitanja i očekuje se da će izvršni odbori zajednica prakse (COP-ova) pregledati novi prijedlog troškova koji je pripremila Radna skupina za izradu strategije prije održavanja rasprava.

Svaka skupina treba izabrati zapisničara i izvjestitelja koji će sljedeći dan predstaviti o čemu se raspravljalo u skupini i njezine preporuke. Svakoj će skupini biti dodijeljen donator.

-----------------------------------------------------------------------------------------------------------------

15:30 – 16:00 Stanka za kavu, uključujući vrijeme za pripremanje izvještaja skupina, u formatu PowerPointa, koji će biti predstavljeni sljedeći dan

-----------------------------------------------------------------------------------------------------------------

17:00 – 21:00 Razgledavanje grada s vodstvom i večera izvan hotela u organizaciji SECO-a

-----------------------------------------------------------------------------------------------------------------

**DAN TREĆI RAZMATRANJE NACRTA STRATEGIJE PEMPAL-a ZA RAZDOBLJE 2017.‒2022. (NASTAVAK)**

**Datum: petak, 15. srpnja**

-----------------------------------------------------------------------------------------------------------------

**09:00 – 09:10 Pregled dana**

Brzi osvrti i pregled programa za taj dan

**09:10 – 10:00** **Izvještaji skupina**

* Svaka će skupina imati 10 minuta za predstavljanje rasprava i ključnih preporuka svoje skupine nakon čega će uslijediti opća rasprava.

-----------------------------------------------------------------------------------------------------------------

10:00 – 10:30 Stanka za kavu

-----------------------------------------------------------------------------------------------------------------

**10:30–12:00 Objedinjavanje svih dijelova u jednu cjelinu:**

**Interaktivna rasprava o ključnim rizicima**

* Održat će se rasprave okruglog stola na temu utvrđivanja ključnih rizika te njihovog ublažavanja temeljem pružene SWO T analize. Sudionici za svakim stolom morat će izložiti sažetak svojih rasprava te pružiti preporuke za uključivanje informacija pod poglavljem rizika u konačnom dokumentu o strategiji.

**Zaključci i ogledna rasprava o idućim koracima**

-----------------------------------------------------------------------------------------------------------------

**12:00 – 13:30** Ručak i odlazak sudionika (osim članova Upravnog odbora)

-----------------------------------------------------------------------------------------------------------------

**14.00 –17.00** **Sastanak Upravnog odbora**

(samo članovi, promatrači dobrodošli). Program će se dostaviti posebno.

* Od Upravnog odbora tražit će se da odobri napredovanje izrade Strategije PEMPAL-a za razdoblje 2017.‒2012. To će uključivati odluke o pokrivanju troškova i financiranju, prikupljanje priča uspješnica i metodologiju izvještavanja, mehanizme savjetovanja te komunikacijski i marketinški plan

**Odlazak preostalih sudionika rano/kasno navečer ili u subotu, 16. srpnja**

-----------------------------------------------------------------------------------------------------------------

1. Ovaj se dokument je dostavljen kao dio pozadinskih materijala za pripremu za sastanak. [↑](#footnote-ref-1)
2. Tim aktivnostima koordinirala je i nadzirala ih Elena Nikulina (voditeljica tima PEMPAL-a) uz podršku Deanne Aubrey (strateška savjetnica PEMPAL-a) za pripremanje ključnih tehničkih podnesaka i administrativnu podršku Ekaterine A Zaleeve (Tajništvo PEMPAL-a). U sastavu podskupine za strateške ciljeve i okvir rezultata bili su: Anna Valkova, Nino Tchelishvili, Elena Nikulina, Naida Čaršimamović, Deanna Aubrey, a podskupine za troškovne mogućnosti i scenarije financiranja: Irene Frei, Elena Nikulina, Marius Koen, Deanna Aubrey. [↑](#footnote-ref-2)